**JAVNI RAZPIS**

**ZA SOFINANCIRANJE LETNEGA PROGRAMA ŠPORTA**

**V OBČINI SLOVENSKA BISTRICA**

**ZA LETO 2025**

***RAZPISNA DOKUMENTACIJA***

februar, 2025

Na podlagi Zakona o športu (Ur. list RS, št. 29/17, 21/18 – ZNOrg, 82/20 in 3/22 – ZDeb), Pravilnika o sofinanciranju letnega programa športa v Občini Slovenska Bistrica (Ur. list RS, 29/17, 79/19), Odloka o proračuni Občine Slovenska Bistrica za leto 2025 (UGSO, št. 71/24) in Letnega programa športa v Občini Slovenska Bistrica (UGSO, št. 11/25) objavlja

**JAVNI RAZPIS**

**ZA SOFINANCIRANJE LETNEGA PROGRAMA ŠPORTA**

##### I. PREDMET RAZPISA

Občina Slovenska Bistrica z Odlokom o proračunu Občine Slovenska Bistrica za leto 2025, na proračunski postavki 3.5.3.1. Letni program športa, zagotavlja proračunska sredstva Občine Slovenska Bistrica, ki so namenjena letnemu programu športa v Občini Slovenska Bistrica, v višini =223.100,00 EUR.

Izvajalcem športnih programov se v letu 2025 na osnovi Letnega programa športa sofinancirajo naslednje dejavnosti:

1. **Športni programi**

**1.2. Prostočasna športna vzgoja otrok in mladine**

Prostočasna športna vzgoja otrok in mladine predstavlja širok spekter športnih dejavnosti za populacijo od predšolskega do vključno srednješolskega obdobja. Vrednotijo se organizirane oblike športe dejavnosti ne-tekmovalnega značaja za otroke in mladino, ki nadgrajujejo šolsko športno vzgojo, so vzgojno naravnani in niso del uradnih tekmovalnih sistemov NPŠZ.

**1.3. Športna vzgoja otrok s posebnimi potrebami**

Prostočasno športno vzgojo otrok in mladine s posebnimi potrebami predstavljajo športni programi, ki so namenjeni otrokom in mladini z motnjami v razvoju oziroma s prirojenimi in/ali pridobljenimi okvarami in se izvajajo z namenom ustrezno poskrbeti za uspešno socialno integracijo v vsakdanjem življenju.

Sofinancirajo se materialni stroški udeležencev programa.

**1.4. Športna vzgoja otrok in mladine usmerjenih v kakovostni in vrhunski šport**

Športna vzgoja otrok in mladine usmerjenih v kakovostni in vrhunski šport predstavlja širok spekter programov za otroke in mladino, ki se s športom ukvarjajo zaradi doseganja vrhunskih športnih rezultatov. Programi vključujejo načrtno skrb za mlade športnike, zato morajo izvajalci izpolnjevati prostorske, kadrovske in druge zahteve NPŠZ.

Sofinancirajo se stroški strokovnega kadra ter stroški športnih objektov. V primeru, da mladi športnik doseže status športnika mladinskega razreda (MLR) se sofinancirajo materialni stroški programa dodatne športne vadbe. Vrednoti se programe v katere so vključeni posamezniki, ki v skladu z Zakonom o športu izpolnjujejo pogoje za status športnika in tekmujejo v uradnem tekmovalnem sistemu v letu 2025.

**1.5. Kakovostni šport**

V skupino kakovostnega športa prištevamo športnike in športne ekipe, članskih starostnih kategorij, ki ne izpolnjujejo pogojev za pridobitev statusa vrhunskega športnika, nastopajo na mednarodnih tekmovanjih, v uradnih tekmovalnih sistemih NPŠZ do naslova državnega prvaka, ki jih potrdi OKS-ZŠZ in so registrirani skladno s pogoji NPŠZ ter OKS-ZŠZ.

Programe se vrednoti v štirih kakovostnih ravneh. V I. kakovostni ravni se vrednoti program izvajalca, ki ima v svoji sredini kategoriziranega športnika državnega razreda, v II. kakovostni ravni se vrednoti program izvajalca, ki v svoji sredini nima kategoriziranega športnika in tekmuje na najvišji državni ravni, v III. kakovostni ravni se vrednoti program izvajalca, ki tekmuje na nižjih ravneh državnih tekmovanj, v IV. kakovostno raven pa se uvrstijo programi izvajalcev, ki tekmujejo na nivoju regije.

Sofinancirajo se stroški uporabe športnih objektov. V kolikor športnik doseže status športnika državnega razreda (DR) se sofinancirajo materialni stroški dodatne športne vadbe, ki pa se vrednotijo le pod pogojem, da je kategorizacija navedena v zadnji objavi OKS-ZŠZ pred objavo javnega razpisa in je športnik naveden kot član društva s sedežem v občini.

Vrednoti se programe v katere so vključeni posamezniki, ki v skladu z Zakonom o športu izpolnjujejo pogoje za status športnika in tekmujejo v uradnem tekmovalnem sistemu v letu 2025.

**1.6. Vrhunski šport**

Vrhunski šport predstavlja programe priprav in tekmovanj vrhunskih športnikov, ki so v skladu s Pogoji, pravili in kriteriji za registriranje in kategoriziranje športnikov v Republiki Sloveniji v zadnji objavi OKS-ZŠZ pred objavo javnega razpisa navedeni kot člani športnega društva s sedežem v občini in so s svojimi športnimi dosežki dosegli naziv športnika svetovnega razreda, mednarodnega razreda ali perspektivnega razreda.

Sofinancirajo se materialni stroški izvedbe programa.

**1.7. Šport invalidov**

Šport invalidov v svojih pojavnih oblikah predstavlja pomembne psihosocialne kot tudi športne učinke. Osnovni cilj je invalidom omogočiti enakovredno sodelovanje pri prostočasnih športnih dejavnostih kakor tudi v programih vrhunskih športnikov.

Sofinancirajo se stroški strokovnega kadra in stroški športnih objektov.

**1.8. Športna rekreacija**

Športna rekreacija predstavlja smiselno nadaljevanje obvezne in prostočasne športne vzgoje otrok in mladine, športne vzgoje otrok s posebnimi potrebami in tekmovalnega športa. Športna rekreacija je zbir raznovrstnih športnih dejavnosti odraslih vseh starosti (nad 18 let), s ciljem aktivne in koristne izrabe človekovega prostega časa, ohranjanja zdravja in dobrega počutja ter udeležbe na rekreativnih tekmovanjih.

Sofinancirajo se stroški strokovnega kadra in športnih objektov.

**1.9. Šport starejših**

Šport starejših predstavlja športno rekreativno dejavnost odraslih oseb nad doseženim 65 letom starosti in razširjenih družin; pri čemer pod pojmom »razširjena družina« razumemo zvezo starejših oseb in vnukov.

Sofinancirajo se stroški strokovnega kadra in športnih objektov.

1. **Razvojne dejavnosti v športu**

**2.1. Usposabljanje in izpopolnjevanje strokovnih kadrov v šport**

Kakovostni strokovni kadri v športu so ključ razvoja in uspešnosti. Programi izobraževanja so v domeni izobraževalnega sistema, medtem ko programe usposabljanja in izpopolnjevanja izvajajo v NPŠZ po veljavnih programih usposabljanja in izpopolnjevanja, ki so verificirani pri strokovnem svetu RS za šport in /ali pri strokovnih organih NPŠZ. S proračunskimi sredstvi se bo sofinanciral del materialni stroškov udeležencev v programih.

1. **Organiziranost v športu**

**3.1. Delovanje športnih društev**

Športna društva bodo sofinancirana na podlagi pravilnika, kjer bodo pridobila točke glede na čas delovanja, število članov ter članstva v NPŠZ in OŠZ.

1. **Športne prireditve in promocija športa**

Športne prireditve so osrednji dogodek organizacijske kulture športa z vplivom na promocijo okolja. S sredstvi LPŠ so bodo na podlagi pravilnika sofinancirali materialni stroški izvedbe športne prireditve ter udeležba na velikih mednarodnih prireditvah.

**II. POGOJI SOFINANCIRANJA**

Pravico do sofinanciranja športnih programov imajo nosilci in izvajalci športne dejavnosti, ki izpolnjujejo naslednje pogoje:

* so registrirani in imajo sedež v občini najmanj eno leto (od datuma objave razpisa),
* imajo za prijavljene dejavnosti:
  + v skladu z lastnim temeljnim aktom urejeno evidenco članstva ter evidenco o udeležencih programa,
  + izvajajo športne programe, ki so predmet razpisa najmanj 30 vadbenih tednov letno v obsegu vsaj 60 ur (po dve uri tedensko), razen v primerih, ko ne gre za sofinanciranje celoletnih športnih programov in je obseg izvajanja posameznega športnega programa v merilih drugače opredeljen;
  + zagotovljene materialne in prostorske pogoje ter ustrezno izobražen in/ali usposobljen kader za opravljanje dela v športu.

Kot kandidati za sofinanciranje športnih programov iz občinskega proračuna lahko ob izpolnjevanju zgoraj navedenih pogojev, nastopajo naslednji izvajalci športnih programov:

* športna društva, ki so registrirana v Republiki Sloveniji,
* zveze športnih društev, ki jih ustanovijo športna društva s sedežem v občini,
* zavodi in druge organizacije, ki so registrirane za opravljanje dejavnosti v športu,

Športna društva in športna zveza imajo pod enakimi pogoji prednost pri izvajanju športnih programov.

Izvajalci športnih programov, ki zgornje pogoje izpolnjujejo, vendar se na ta razpis ne prijavijo ali pa se ne prijavijo skladno z razpisno dokumentacijo, v letu 2025 ne bodo upravičeni do namenskih sredstev proračuna Občine.

Društva morajo pri prijavi upoštevati 35. člen Zakona o integriteti in preprečevanju korupcije (Uradni list RS, št. 45/10 in naslednje spremembe in dopolnitve; v nadaljevanju ZintPK).

Stališče v zvezi z uporabo 35. člena ZintPK je na svoji seji dne 3. 2. 2011, sprejela Komisija za preprečevanje Korupcije in je sestavni del razpisne dokumentacije.

Posamezni izvajalci športnih programov lahko s svojimi programi za proračunska sredstva Občine, po posameznih vsebinah, navedenih v točki I., kandidirajo na razpisu le enkrat.

**III. ROK IN NAČINI PRIJAVE**

Kandidati vlogo pošljejo s priporočeno pošto na naslov: OBČINA SLOVENSKA BISTRICA, Kolodvorska ulica 10, 2310 Slovenska Bistrica

ali

vlogo oddajo osebno v sprejemno pisarno Občine Slovenska Bistrica (Kolodvorska ulica 10, prva stavba, pritličje - levo). Kot pravočasne se štejejo vloge, ki bodo v sprejemno pisarno oddane na dan roka za oddajo do 13:00.

Vloga se odda v zaprti kuverti. Na sprednji strani kuverte mora biti viden napis **»NE ODPIRAJ - JAVNI RAZPIS LPŠ 2025«**, na hrbtni strani pa naslov kandidata na razpisu.

Ovojnica, ki ne bo označena v skladu z navodili, se vrne vlagatelju neodprta

Rok za oddajo vlog: **PETEK, 21. 3. 2025.**

**IV. VSEBINA PRIJAVE**

Kandidat za sredstva tega razpisa se prijavi na razpis z izpolnjenimi obrazci razpisne dokumentacije in zahtevanimi prilogami.

**Obrazci naj bodo izpolnjeni čitljivo in pregledno. Kandidat izpolni glede na vsebino programa ustrezen obrazec za vsak posamezen program in za vsako posamezno skupino.**

Podatkov, ki ne bodo dokazani s prilogami, se pri točkovanju ne bo upoštevalo.

**V. INFORMIRANJE KANDIDATOV**

Vse dodatne informacije lahko kandidati pridobijo na naslednjih naslovih:

OBČINA SLOVENSKA BISTRICA, Občinska uprava, Oddelek za družbene dejavnosti, Kolodvorska ulica 10, 2310 Slovenska Bistrica, Nataša Pernat, tel. št.: 02/843 28 18,

e-mail: natasa.pernat@slov-bistrica.si

JAVNI ZAVOD ZA ŠPORT SLOVENSKA BISTRICA, Partizanska ulica 35, 2310 Slovenska Bistrica, Boštjan Fridrih, tel. št.: 02/80-50-680, e-mail: [info@zavod-sport-sb.si](mailto:zzssb@siol.net).

Kandidatom priporočamo, da se za osebne konzultacije predhodno najavijo po telefonu.

**VI. POSTOPEK OBRAVNAVE PRIJAV**

Strokovna komisija bo po preteku razpisnega roka, odprla prispele vloge in ugotovila njihovo popolnost.

Vlagatelji, ki v predpisanem roku oddajo formalno nepopolno vlogo, lahko le-to dopolnijo v roku 8 dni od prejema pisnega poziva k dopolnitvi.

Prepozne in formalno nepopolne vloge, ki jih vlagatelj ni pravočasno dopolnil se s sklepom zavržejo.

Občina Slovenska Bistrica bo prijavitelje o razdelitvi sredstev obvestila predvidoma v 15-ih dneh po obravnavi strokovne komisije. Odločitev se izda v obliki odločbe.

Zoper odločbo je v roku 15 dni po prejemu možno vložiti pritožbo, o kateri odloča župan. Zoper županovo odločbo ni pritožbe. Možno je sprožiti upravni spor pred pristojnim sodiščem.

Na podlagi dokončnih odločb o sofinanciranju LPŠ, bo sklenjena pogodba z izbranimi izvajalci programov športa.

Rezultati javnega razpisa se po zaključku postopka objavijo na spletni strani občine.

Občina Slovenska Bistrica

Oddelek za družbene dejavnosti

**OBRAZCI**

**NAVODILA**

**za izpolnjevanje razpisne dokumentacije za prijavo na Javni razpis za sofinanciranje izvajalcev letnega** **programa športa v letu 2025**

1. **SPLOŠNO**
   * Ponudnik mora izpolniti vlogo na obrazcih iz razpisne dokumentacije.
   * Za vsak program ali vadbeno skupino je treba izpolniti Obrazec 2A in Obrazec 2B (za vsak prijavljeni program mora biti priložen ločen Obrazec 2B, v katerem so navedeni lokacija izvajanja programa in strokovni kader – ni dovolj en splošen obrazec za vse programe).
   * Vsakemu programu je potrebno priložiti seznam udeležencev.
   * Označi se samo ena vrsta programa.
   * Obrazci morajo biti v celoti izpolnjeni.
   * Upoštevajte navodila in opombe iz posameznih razpisnih obrazcev.

1. **OBRAZCI**

* Športne programe se glede na vsebino in izpolnjevanje pogojev iz meril Pravilnika, prijavi na ustreznem obrazcu. Pri prijavi športnih programov upoštevajte starostne kategorije, kot so opredeljene Pravilniku in javnem razpisu. Vsaka vadbena skupina mora biti prijavljena na samostojnem obrazcu. Vsaki vadbeni skupini priložite seznam udeležencev.
* Program PROSTI ČAS je namenjen ne-tekmovalnim skupinam otrok.
* Program ŠPORTNE VZGOJE OTROK IN MLADINE, USMERJENE V KAKOVOSTNI IN VRHUNSKI ŠPORT (ŠVOM) je namenjen tekmovalnim skupinam. V najnižji starostni kategoriji lahko vključite udeležence, ki bodo starostno mejo 12 let (izjemoma 10 let v individualnih športnih panogah, ki so na programu olimpijskih iger) izpolnili v tekočem letu.
* Program KAKOVOSTNI ŠPORT (KŠ) je namenjen tekmovalnim skupinam članskih starostnih kategorij.
* Program VRHUNSKI ŠPORT (VŠ) je namenjen udeležencem, ki so dosegli kategorizacijo športnika svetovnega razreda, mednarodnega razreda ali perspektivnega razreda.
* Program ŠPORTNA REKREACIJA je namenjen ne-tekmovalnim skupinam odraslih (18+).
* Program ŠPORT STAREJŠIH je namenjen skupinam z udeležencev, starejših od 65 let.
* V rubriko strokovni kader na prvo mesto vpišite strokovnega delavca, ki dejansko (večino časa), izvaja program vadbe. Ustrezna usposobljenost kadra se bo preverjala z vpogledom v Razvid strokovno izobraženih in strokovno usposobljenih strokovnih delavcev v športu, ki ga vodi MGTŠ. Če trener odločbe še ni prejel, priložite kopijo diplome o izobrazbi oziroma usposobljenosti in kopijo predloga za vpis v razvid strokovno izobraženih in strokovno usposobljenih delavcev v športu.

Licenca ne izkazuje usposobljenosti za opravljanje strokovnega dela v športu!

|  |  |  |
| --- | --- | --- |
|  | | **Obrazec 1** |
|  | | |
| **Podatki o izvajalcu športnega programa** | | |
|  | | |
| Naziv: |  | |
| Naslov (sedež): |  | |
| Matična številka: |  | |
| Davčna številka: |  | |
| Številka transakcijskega računa: |  | |
| Odgovorna oseba: |  | |
| Kontaktna oseba: |  | |
| Leta delovanja društva |  | |
| Članstvo v NPŠZ, OŠZ | NPŠZ – da/ne OŠZ – da/ne | |
|  | | |
| Telefon: |  | |
| Elektronski naslov: |  | |
|  | | |
| Št. članov s plačano članarino |  | |
| Št. registriranih tekmovalcev |  | |

## IZJAVA

Odgovorna oseba izvajalca športnega programa v imenu zgoraj navedenega izvajalca športnega programa izjavljam, da so zagotovljeni materialni, kadrovski in organizacijski pogoji za izvršitev programov, ki jih prijavljamo na razpis za financiranje športnih programov v občini Slovenska Bistrica za leto 2025.

S to izjavo s polno odgovornostjo potrjujem, da vsi podatki, ki jih navajamo v tem razpisu ustrezajo dejanskemu stanju in bomo na pisno zahtevo izvajalca razpisa o njih dostavili dokazila imenovani strokovni komisiji za šport.

Smo nosilci vseh v razpisu prijavljenih programov. Z vsako skupino v posameznem programu kandidiramo na razpisu le enkrat.

**Priložiti je potrebno fotokopijo registracije društva (če je priložena, obkrožite: »DA«), oziroma s podpisom dovoliti, da potrdilo o registraciji društva pridobimo po uradni dolžnosti.**

Žig Podpis odgovorne osebe

\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
|  | | | **Obrazec 2A** |
|  | | | |
| **Naziv programa:** |  | | |
| **Naziv skupine:** |  | | |
|  | | | |
| **Vrsta programa** (USTREZNO OZNAČI ⌧ **ENO** VRSTO PROGRAMA - glej obrazložitve pri poglavju PREDMET RAZPISA): | | | |
|  | |  | |
| 🞏 Prostočasna športna vzgoja otrok in mladine  🞏 Športna vzgoja otrok s posebnimi potrebami  🞏 Športna vzgoja otrok in mladine usmerjenih v kak. in vrh. šport  🞏 Kakovostni šport | |  | |
| 🞏 Vrhunski šport | |  | |
| 🞏 Šport invalidov | |  | |
| 🞏 Športna rekreacija  🞏 Šport starejših | |  | |
|  | |  | |
|  | |  | |

**I.**

|  |  |
| --- | --- |
| Število udeležencev v skupini |  |
| Povprečna starost v skupini |  |
| Število ur vadbe (tedensko) |  |
| Kakovostna raven skupine  (**samo kakovostni šport[[1]](#footnote-1)**) | Raven: I. II. III. IV. (obkroži raven) |
| Število tednov izvajanja programa v letu 2025 |  |
| Podatki o kategorizaciji športnikov:  (vpiši št. športnikov - samo za **kakovostni in vrhunski šport**)  Opomba:  *Točke za kategorizacijo se pridobijo pod pogojem, da je kategorizacija navedena v zadnji objavi OKS-ZŠZ pred objavo javnega razpisa.* | Svetovni razred: \_\_\_\_\_\_\_\_\_\_\_  Mednarodni razred:\_\_\_\_\_\_\_\_\_  Perspektivni razred: \_\_\_\_\_\_\_\_\_  Državni razred:\_\_\_\_\_\_\_\_\_\_\_\_\_  Mladinski razred: \_\_\_\_\_\_\_\_\_\_\_\_ |

|  |  |
| --- | --- |
|  | **Obrazec 2B** |

**II. URNIK IZVAJANJA PROGRAMA** (ustrezno vpišite termine)

|  |  |  |  |  |  |  |  |
| --- | --- | --- | --- | --- | --- | --- | --- |
| **DAN** | **PON** | **TOR** | **SRE** | **ČET** | **PET** | **SOB** | **NED** |
| Termin |  |  |  |  |  |  |  |

**III. MESTO IZVAJANJA PROGRAMA:**

|  |  |
| --- | --- |
| **Naziv športnega objekta** | **Kraj** |
|  |  |
|  |  |
|  |  |

**IV. IZVAJALCI STROKOVNEGA DELA:**

|  |  |
| --- | --- |
| Ime in priimek strok. delavca | Strokovna usposobljenost\* |
|  |  |
|  |  |
|  |  |
|  |  |
|  |  |

\*

1 - diplomant Fakultete za šport

2 – javni delavec v športu 2

3 – javni delavec v športu 1

Žig Podpis odgovorne osebe

\_\_\_\_\_\_\_\_\_\_\_\_\_\_\_\_\_\_\_\_

**Obvezne priloge tega obrazca:**

1. **pogodba/e o najemu športnega objekta,**
2. **pogodba/e z izvajalci strokovnega dela** 
   1. **strokovna usposobljenost se bo preverjala z vpogledom v *Razvid strokovno izobraženih in usposobljenih delavcev v športu* (Licenca ne izkazuje usposobljenosti za opravljanje strokovnega dela v športu!)**

|  |  |
| --- | --- |
|  | **Obrazec 3** |

1. **USPOSABLJANJE IN IZPOPOLNJEVANJE STROKOVNEGA KADRA**

|  |  |  |  |
| --- | --- | --- | --- |
|  | Izpopolnjevanje  (licenciranje) | Usposabljanje  (Javni delavec v športu 1) | Usposabljanje  (Javni delavec v športu 2) |
| Št. udeležencev |  |  |  |

1. **ŠPORTNE PRIREDITVE**

Navedite samo prireditve, ki jih bo organiziralo društvo.

1. **Prireditev:**

|  |  |
| --- | --- |
| **Naziv prireditve** | **Št. udeležencev** |
|  |  |
|  |  |

1. **Udeležba na mednarodnih športnih prireditvah**:

(OI, SP, EP, Svetovni pokal, Evropski pokal)

|  |  |
| --- | --- |
| **Naziv prireditve** | **Št. udeležencev** |
|  |  |
|  |  |

Žig Podpis odgovorne osebe

\_\_\_\_\_\_\_\_\_\_\_\_\_\_\_\_\_\_\_\_

1. ***Kakovostna raven skupine:***

   * I. raven: športniki, ki na uradnih tekmovanjih dosežejo status športnika državnega (DR) razreda (1. drž. liga),
   * II. raven: športniki, ki nastopajo na najvišjih ravneh državnih tekmovanj NPŠZ, pa ne dosežejo kategorizacije (2. drž. liga),
   * III. raven: športniki, ki nastopajo na nižjih ravneh državnih tekmovanj (3. drž. liga),
   * IV. raven: športniki, ki nastopajo na nižjih ravneh državnih tekmovanj (4. drž. liga oz. regijske lige).

   [↑](#footnote-ref-1)